ג'ואן קיוזאק

ג'ואן מארי קיוזאק (באנגלית: Joan Mary Cusack; נולדה ב-11 באוקטובר 1962) היא שחקנית קולנוע וקומיקאית אמריקאית שהייתה מועמדת פעמיים לפרס אוסקר ומועמדת לפרסים נוספים. קיוזאק נולדה בניו יורק וגדלה באוונסטון, אילינוי, אמה ננסי היא מורה למתמטיקה ופעילה פוליטית ואביה דיק קיוזאק היה שחקן ובמאי קולנוע, מת בשנת 2003. לה ארבעה אחים ואחיות אן, ביל, סוזי, וג'ון קיוזאק, כולם עוסקים בתחום המשחק. קיוזאק היא בוגרת "אוניברסיטת ויסקונסין–מדיסון". לקיוזאק שני בנים מבעלה עורך הדין דיק ברוק. קיוזאק הופיעה לראשונה על מסך הקולנוע בשנת 1980 בסרטו של טוני ביל "שומר הראש שלי". בשנה שלאחר מכן הייתה קיוזאק מועמדת לפרס אוסקר לשחקנית המשנה הטובה ביותר על משחקה בסרטו של מייק ניקולס, "נערה עובדת", בסרט גילמה קיוזאק את דמותה של סינתיה חברתה של טס (מלאני גריפית'). בשנת 1997 השתתפה קיוזאק בקומדיה הרומנטית "בפנים ובחוץ", בסרט שיחקה קיוזאק את אמלי מונטגומרי. על תפקידה בסרט הייתה קיוזאק מועמדת פעם נוספת לפרס אוסקר לשחקנית המשנה הטובה ביותר. ב-1999 דיבבה בסרט האנימציה "צעצוע של סיפור 2" את דמותה של ג'סי. ב-2010 חזרה לדבב את הדמות בסרט השלישי בסדרה, "צעצוע של סיפור 3". בנוסף שיחקה קיוזאק גם במותחן "סכנה ברחוב ארלינגטון". בשנת 2001 כיכבה בסיטקום "מה עם ג'ואן" של רשת CBS. הסדרה ירדה מהאוויר לאחר שתי עונות. ב-2003 גילמה קיוזאק את המנהלת הדקדקנית רוסייל מולינס בסרט "רוק בבית הספר". בשנת 2004 השתתפה כמספרת בסדרת האנימציה "פיפ והעולם הגדול". באותה שנה שיחקה את דמותה של ג'ני פורטמן בדרמה הרומנטית "המהפך של הלן" של הבמאי גארי מרשל. ב-2005 דיבבה קיוזאק בקומדיה המצוירת "צ'יקן ליטל", קיוזאק דיבבה את דמותה של אבי הברווזה המכוערת, ברווזה לא מקובלת שהטבע התאכזר עליה והפך אותה למכוערת. אבי מאוהבת בסתר בצ'יקן ליטל גיבור העלילה. בשנת 2006 שיחקה בדרמה הקומית "חברות עם כסף" לצד ג'ניפר אניסטון. ב-2009 שיחקה קיוזאק בקומדיה "וידויים של שופהוליק", בתור ג'יין, אמה של רבקה בלומווד (איילה פישר). כמו כן השתתפה בדרמה "שומרת אחותי" המבוססת על רומן מאת ג'ודי פיקו, בסרט גילמה את השופטת דה סלבו האחראית על התביעה המורכבת של הילדה אנה פיצג'רלד (אביגייל ברסלין) וב-2011 החלה קיוזאק לגלם את שילה ג'אקסון בסדרה "חסרי בושה", מבית "Showtime". בשנת 2012 שיחקה כרופאה בסרט "כמה טוב להיות פרח קיר". ב-2017 שיחקה בסדרת הטלוויזיה "סדרה של צרות", כשופטת שטראוס אשר גרה ברחוב מול הרוזן אולף. ב-2019 שיחקה בסרט "כשהשלג יורד". שומר הראש שלי (1980) קלאס (1983) בת שש-עשרה הייתי (1984) משדרים חדשות (1987) נשואה למאפיה (1988) נערה עובדת (1988) אמרי לי כן (1989) גברים אינם עוזבים (1990) שמיים כחולים שלי (1990) גיבור (1992) צעצועים (1992) החיים על פי משפחת אדמס (1993) קורינה, קורינה (1994) תשעה חודשים (1995) שניים יותר מדי (1995) הגבר הלא נכון (1996) מפגש בגרוס פוינט (1996) חיוך כמו שלך (1997) בפנים ובחוץ (1997) סכנה ברחוב ארלינגטון (1999) תפוס את הכלה (1999) צעצוע של סיפור 2 (1999) נאמנות גבוהה (2000) איפה שהלב (2000) חג מולד שמח עם החבובות (2002) - סרט טלוויזיה רוק בבית הספר (2003) לוני טונס: חוזרים לאקשן (2003) המהפך של הלן (2004) צילום אחרון (2004) נסיכת הקרח (2005) צ'יקן ליטל (2005) חברות עם כסף (2006) עולם משלו (2007) מלחמה בע"מ (2008) קיט קיטרדג': נערה אמריקאית (2008) וידויים של שופהוליק (2009) שומרת אחותי (2009) צעצוע של סיפור 3 (2010) חסרי בושה - סדרת טלוויזיה (2011) כמה טוב להיות פרח קיר (סרט) (2012) קיטצ'ן סינק (2015) באמאשל'ך (2017) סדרה של צרות - סדרת טלוויזיה (2017) פתאום משפחה (2018) חנות חדי קרן (2019) צעצוע של סיפור 4 (2019) - דיבוב קלאוס (2019) - דיבוב כשהשלג יורד (2019) מדיה וקבצים בנושא ג'ואן קיוזאק בוויקישיתוף ג'ואן קיוזאק, ברשת החברתית אקס (טוויטר) ג'ואן קיוזאק, במסד הנתונים הקולנועיים IMDb (באנגלית) ג'ואן קיוזאק, באתר AllMovie (באנגלית) ג'ואן קיוזאק, באתר Rotten Tomatoes (באנגלית) ג'ואן קיוזאק, במסד הנתונים הקולנועיים KinoPoisk (ברוסית) ג'ואן קיוזאק, באתר MusicBrainz (באנגלית) ג'ואן קיוזאק, באתר Discogs (באנגלית)